Cuneiform Tablet TC 3 29
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
um-ma {d}a-šur-ma-lik-ma a-na pu-šu-ke-en₆ ku-za-zi-a {d}a-šur-i-dí qí-bi-ma ta-áš-pu-ra-nim um-ma a-tù-nu-ma KÙ.BABBAR ša PUZUR₄.IŠTAR DUMU {d}a-šur-ma-lik a-ḫu-šu a-na 40 u₄-mì-im e-pu-lá-ni KÙ.BABBAR šál-ma-am i-na a-lim{ki} i-ša-qá-lam ni-is-ḫa-tí-šu ú ša-du-a-sú ša-áš-qí-lá-šu en-na-ma-na-am áš-al-ma um-ma šu-ut-ma KÙ.BABBAR a-na ṣí-ib-tim na-dí a-na-ku ṣí-ba-sú ḫa-áš-ḫa-ku É-be-tí áš-am-ma qá-tí-a ú-ta-ri 8 ma-na KÙ.BABBAR i-ṣé-er <gap> a-šur-i-dí DUMU šu-ḫu-bu-ur i-šu u₄-mu-šu ša-na-at e-ta-at-qú ṣa-áb-ta-šu-ma <gap> <big_gap><gap>-<gap> a-na <big_gap><big_gap><gap> <gap>-ku-ni <big_gap><big_gap> KÙ.BABBAR ša <gap> <big_gap><big_gap> <gap>-a-šur 2 <gap> <big_gap><big_gap> ša a-šur <big_gap><gap> <gap>-šu-ni a-na i-ku-pí-a-šur e-pu-ul zu-ku-a iš-tí KÙ.BABBAR li-li-ik a-na pu-šu-ke-en₆ qí-bi₄-ma É-tám ku-a-am ša a-na a-šur-DU₁₀ DUMU ku-da-dí a-na pu-ùḫ-im ni-dí-nu a-ni É-tám i-na-dí-ú té-er-ta-kà a-ni-tám lá a-ni-tám li-li-kam a-šur-i-dí ṭup-pì ú ta-ad-mì-iq-tí-ni ba-áb KÙ.BABBAR a e-ri-iš-ma li-ta-ma-ad a-šu-mì KÙ.BABBAR lá tù-šé-bi₄-lá-ni li-bi-i lá-am-na-kum ù i-na ṣé-er a-šur-i-dí e-na-kà li-ta-lá-kà